**Verejná výzva**

**uchádzanie sa kandidátov na inštruktorov**

Republikový štatistický úrad zasiela všetkým záujemcom verejnú výzvu uchádzania sa o prácu **inštruktora** pre potreby vykonania **sčítania ľudu, domácností a bytov 2022**, a to v termíne od **24. júna** (od 9.00 hod.) **do 3. júla 2022** (do 20:00).

Záujemcovia sa môžu prihlásiť výlučne vyplnením **elektronickej prihlášky** na webových stránkach Republikového štatistického úradu [www.stat.gov.rs](http://www.stat.gov.rs) a [popis2022.stat.gov.rs](http://www.popis2022.stat.gov.rs).

**Úlohy inštruktora**

Inštruktori sú povinní absolvovať päťdňové školenie, ovládať metodiku sčítania a prácu v aplikáciách na zber a monitorovanie údajov, vykonať päťdňové školenie kandidátov na sčítacích komisárov a sledovať priebeh sčítania na území, ktoré majú na starosti, kontrolovať prácu im pridelených sčítacích komisárov, podať im potrebné inštrukcie a pomáhať im v práci a v riešení sporov pri sčítaní ľudu. Jeden inštruktor má v priemere na starosti monitorovanie práce siedmich sčítacích komisárov.

**Obdobie angažovanosti**

od 23. augusta do 31. októbra 2022.

Poznámka: počas školenia kandidátov na sčítacích komisárov, príprav na prácu v teréne a pri terénnej realizácii Sčítania prerozdelenie pracovného času sa vykonáva v súlade s Plánom činnosti a môže zahŕňať aj prácu počas víkendu.

**Všeobecné podmienky, ktoré kandidát musí spĺňať:**

* občianstvo Srbskej republiky;
* bydlisko alebo registrovaný pobyt v Srbskej republike;
* minimálne 18 rokov veku v čase vyplnenia prihlášky;
* najmenej štyri roky ziskaného stredoškolského vzdelania;
* že mu nebol uložený trest odňatia slobody na najmenej šesť mesiacov, že proti kandidátovi nebolo začaté vyšetrovanie a že proti kandidátovi nebolo začaté trestné konanie.

**Osobitné** **podmienky, ktoré kandidát musí splniť:**

* počítačové zručnosti (MS Office, internet) – je naplánované testovanie kandidátov;
* možnosť používania vlastného počítača a prístupu na internet počas trvania angažovania.

S vybranými kandidátmi sa uzatvára:

* **Zmluva o dočasných a príležitostných prácach** (nezamestnané osoby, zamestnané osoby na čiastočný úväzok, starobní dôchodcovia) alebo
* **Zmluva o dodatočnej práce** (zamestnané osoby na plný úväzok u iného zamestnávateľa, resp. ktorích zamestnávateľ nie je Srbská republika)

**DÔLEŽITÁ POZNÁMKA**: Úrad nezodpovedá za prípadnú stratu nároku pracovne angažovanej osoby, ku ktorej môže dôjsť v dôsledku zmeny jeho pracovné-právneho postavenia a uskutočnenia náhrady za prácu (napr.: pozastavenie vyplácania rodinného dôchodku, dávok v prípade nezamestnanosti atď.).